TEINIPOLONEESI on varsinaisesta poloneesista kehitelty hiukan vauhdikkaampi versio. Poloneesin syntymaa on Puola. Vuonna 1573 Krakovassa Puolan kuningas Henrik III toivotettiin tervetulleeksi suurissa tanssiaisissa aloittamalla juhla poloneesilla. Tästä tilaisuudesta sai alkunsa tapa avata sekä Puolassa että muissa Itä-Euroopan maissa tanssiaiset poloneesilla. Tapa siirtyi myös Ranskaan ja Englantiin. Vuonna 1928 Englannissa Dancing Time-lehti kirjoitti: Tämä on tanssi, jossa parien ketju ylväästi kävelee peräjälkeen pojan ohjatessa daamiaan oikealla kädellään. Kavaljeerin tulee johtaa daaminsa arvokkaan kunnioittavan hymyilevän katseen saattelemana.

(tää on lyhennetty versio Tytin poloneesijutusta)

VIRGINIA REEL oli hyvin suosittu solatanssi, jonka alkuperäismaasta kilpailevat niin Skotlanti, Irlanti, Englanti kuin Amerikkakin. 1801 tiedetään ainakin Skotlannissa tanssitun Virginia Reeliä ja vuotta myöhemmin Englannissa. Tanssia kutsuttiin 1801 ”Sir Roger de Coverley” ja se kuului pitkän ajan joulutansseihin ja lasten juhlien viettoon. Tanssiin kuuluu kaikkien tanssijoiden tanssima Reel-vuoro, josta tanssi sai nimenkin. Amerikassa tämä vauhdikas tanssi eli vuosikymmenet Virginia Reelin nimellä. Virginia Reeliä tanssitaan vielä nytkin hyvin yleisesti eri liikuntaseuroissa, kouluissa sekä vanhojen päivän tansseissa. Amerikassa Country-tansseihin lukeutuva Virginia Reel on edelleen myös hyvin suosittu tanssi, kuten myös TWO STEP.

VALSSIN alku löytyy Saksan ja Itävallan kansantansseista, joista se 1700-luvulla kehittyi. Alkuaan valssia katsottiin säädyttömäksi ja rumaksi, mutta nopeasti se levisi Ranskaan ja Englantiin. Kansanomaistuneeksi se voidaan katsoa jo 1840-luvulla. 1800-luku oli valssin aikakautta.

* PAS D’ESPAGNE, alkuaan Espanjalainen kansantanssi, Espanjalainen valssi, sievistettiin salonkikelpoiseksi 1840-luvulla. Sen suosio oli suhteellisen lyhytaikainen, mutta akateemisissa juhlissa Pas d’Espagnea on tanssittu itseoikeutettuna juhlatanssina kauniine vuoroineen yhä vieläkin. (meillä yhdistettynä TRIO TÖYKEIDEN VANHOJA POIKIA VIIKSEKKÄITÄ-valssiin)
* AVAUSTANSSI, BALL ERÖFNUNG, on itävaltalaisen tanssikoreografin suunnittelema tanssi Wienin oopperatanssiaisiin. Musiikkina on Polkkamasurkka (Ziehrer) vaikkakin tanssin esitystapa on hyvin valssinomainen. Vaikkakaan tämä tanssi ei varsinaisesti ole ns. vanha salonkitanssi, on tanssin koreografia suunniteltu vanhojen tanssien luonteen mukaiseksi. Tanssi esitetään avoriveissä.

SHORTCAKE-tanssin ohjeet ovat Kalifornian kansantanssiyhdistyksen laatimat vuodelta 1948. Tanssi oli erittäin suosittu ranskalaisessa Kanadassa, Walesissa sekä Saksassa. Yhdysvalloissa tanssista tuli ”best selleri”. Suomessa Shortcake tuli tunnetuksi 1960-luvun alussa erään tanssinopettajan matkatuliaisena Saksasta.

DOUBLEVSKA POLKKA, tshekkiläiseen kansansävelmään laadittu tshekkiläinen kansantanssi luetaan seuratansseihin.

TANGO : Intohimoa ja dramatiikkaa ilmentävän tangon juuret ovat Etelä-Amerikassa, Argentiinassa, jossa sen katsotaan kehittyneen joskus 1800-luvun loppupuolella. Tango oli aluksi halveksittu slummien tanssi, mutta 1900-luvun vaihteessa se levisi myös ylempiin yhteiskuntakerroksiin ja heidän mukanaan ulkomaille. Eurooppaan tango kulkeutui 1910-luvulla. Seuraavien vuosikymmenien aikana tango sekottui vallitsevien tanssilajien, kuten one stepin, kanssa tuloksenaan tanssi, josta oli lähes kokonaan kadonnut tangon alkuperäinen olemus. Tangolle on luonteenomaista latinalaistanssien tapaan lattiaan kohdistuvat askeleet ja alhaisempi tanssiasento.

Tangon olemusta Wanhat koettavat tavoittaa yhdistelemällä koerografioita ei tangoista, kuten

* THE EMPRESS TANGO, joka on lähtöisin The Empress Ballroom Talvi Puutarhasta Lontoosta 1900-luvun alusta
* TANGO JEALOUSY
* HERNANDO’S HIDEWAY eli Hernandon salaisuus

CHARLESTON on [Yhdysvalloissa](https://fi.wikipedia.org/wiki/Yhdysvallat) syntynyt tanssityyli. Se oli [1920-luvun](https://fi.wikipedia.org/wiki/1920-luku) suosituin [seuratanssi](https://fi.wikipedia.org/wiki/Seuratanssi) niin, että koko vuosikymmenen amerikkalaista ja länsieurooppalaista seuraelämäkulttuuria kutsutaan usein ”charleston-aikakaudeksi”. Tanssityyli sai nimensä pianisti [James P. Johnsonin](https://fi.wikipedia.org/wiki/James_P._Johnson) samannimisestä kappaleesta, joka taas on nimetty [Etelä-Carolinassa](https://fi.wikipedia.org/wiki/Etel%C3%A4-Carolina) sijaitsevan [Charlestonin](https://fi.wikipedia.org/wiki/Charleston_%28Etel%C3%A4-Carolina%29) kaupungin mukaan. Kappale nousi suosioon sen soitua vuonna 1923 [Broadway](https://fi.wikipedia.org/wiki/Broadway_%28teatteri%29)-revyyssä *Runnin' Wild*. Tanssin sanotaan saaneen vaikutteita [Kap Verden](https://fi.wikipedia.org/wiki/Kap_Verde) saarten tanssityylistä.[[1]](https://fi.wikipedia.org/wiki/Charleston_%28tanssi%29#cite_note-1)Charlestonia tanssitaan [dixieland](https://fi.wikipedia.org/wiki/Dixieland)- tai [ragtime](https://fi.wikipedia.org/wiki/Ragtime)-musiikin tahdissa. Charlestonin sanotaan antaneen vaikutteita muun muassa [hip hop](https://fi.wikipedia.org/wiki/Hip_hop)- ja [street dance](https://fi.wikipedia.org/wiki/Street_dance)-tanssityyleille.